**Tájékoztató a három- vagy többgyermekes családok lakáscélú jelzáloghitel-tartozásainak csökkentéséről**

2018. január 1-jét követően a harmadik vagy további gyermek születésére tekintettel a hivatkozott 337/2017. (XI. 14.) Kormányrendeletben (a továbbiakban: Kormányrendelet) meghatározott feltételekkel a központi költségvetésből vissza nem térítendő állami támogatás vehető igénybe a Magyarország területén lévő lakást, lakóházat, tanyát vagy birtokközpontot terhelő lakáscélú jelzáloghitel-tartozás csökkentése érdekében.

Támogatás igénylése:

A Kormányrendelet alapján a kérelmet a járási hivatalnál kell benyújtani. A támogatásra való jogosultság feltételeit igazoló dokumentumok hiánytalan meglétét a járási hivatal, illetve - ha a kérelmet a kormányablaknál nyújtották be - a kormányablak ellenőrzi. A kormányablak a kérelmet mellékleteivel együtt a benyújtást követő napon továbbítja a járási hivatalnak. A járási hivatal vagy - ha a kérelmet a kormányablaknál nyújtották be - a kormányablak a kérelem benyújtásáról és a becsatolt dokumentumokról igazolást ad az igénylőnek. A támogatás valamennyi feltételének fennállását a járási hivatal ellenőrzi a kérelem elbírálása során. A kérelem elbírálása költség-és díjmentes. A támogatásra jogosító feltételek fennállásáról és a támogatás összegéről a járási hivatal a támogatást megállapító határozat megküldésével értesíti az igénylőt, továbbá a támogatást megállapító határozatot a hitelező részére is megküldi.

Társaságunk a támogatást megállapító határozat beérkezését követő 4 napon belül egy összegben, előtörlesztésként írja jóvá a meghatározott támogatási összeget. Az előtörlesztést Társaságunk költség és díjmentesen köteles teljesíteni.

Előtörlesztéssel kapcsolatos információk:

Az előtörlesztés esetén a támogatás folyósítását követő 10 napon belül tájékoztatjuk a havi törlesztő részleteiről - változatlan futamidő mellett-, valamint évente legalább egy alkalommal arról, mekkora - ideértve a közvetlen támogatás összegét, és az előtörlesztés díját is - állami támogatásban részesült.

Tájékoztatjuk, hogy ha az Ön részére megállapított állami támogatás összege a folyósítás időpontjában magasabb összegű volt, mint a kölcsönszerződés alapján nyilvántartott tőketartozás és annak járulékai összege, akkor Társaságunk a különbözeti összeget a Kormányrendelet 14. § (4) bekezdésének megfelelően visszautalja az igénylő részére.

A visszautalás teljesítése érdekében az igénylő teljes bizonyító erejű magánokiratba foglalt - így például két tanú nevével, lakcímével és aláírásával ellátott -, kifejezett írásbeli - aláírt - nyilatkozata szükséges, melyben kérjük, jelölje meg a fizetési számlaszámot, amelyre a többlet visszautalását kéri. Kérelmében tüntesse fel a hitelazonosító számát, és az azonosításra alkalmas adatait (legalább név, születési hely, idő, lakcím) az ügyintézés megkönnyítése érdekében. Amennyiben nem áll módjában fizetési számlát megjelölni, úgy a különbözeti összeget a nyilatkozatában megadott címére, postai úton küldjük ki.

A visszautalást Társaságunk a nyilatkozat beérkezését (kézhezvételét) követően haladéktalanul, de legfeljebb 5 munkanapon belül teljesíti az Ön rendelkezésének megfelelően. Ön az alábbi módon nyújthatja be a visszautaláshoz szükséges rendelkező nyilatkozatát: - postai úton történő igénylés esetén az alábbi címre – (Delta Faktor Zrt.-nek címezve, 2315 Szigethalom, Mű út 222.- küldje meg nyilatkozatát egy eredeti példányban, hiánytalanul kitöltve és aláírva, késedelem nélkül, hogy Társaságunk mielőbb intézkedhessen a visszatérítésről, vagy - amennyiben személyesen szeretné beadni a rendelkező nyilatkozatát, azt az Delta Faktor Zrt. ügyfélszolgálatán (2315 Szigethalom, Mű út 222.) teheti meg ügyfélfogadási időben, amelynek nyitvatartási rendjét megtalálja honlapunkon.

Tisztelettel,

Delta Faktor Zrt.